ڈاکٹر انعام الحق جاوید

ڈاکٹر انعام الحق جاوید پنجابی تے اردو دے منے پرمنے شاعر لکھاری تے نقاد نیں۔

اوہ 6 جون 1949 نوں فیصل آباد وچ پیدا ہوئے ۔ ایف اے تک پڑھائی ڈیرا اسماعیل خان وچ کیتی ۔ پنجاب یونیورسٹی توں ایم اے اردو تے مگروں ایم اے پنجابی سونے دے تمغے نال کیتا ۔ ایسے یونیورسٹی توں پنجابی ادب دے ارتقا تے پی ایچ ڈی کیتی ۔ 1982 چ اکادمی ادبیات آگئے ۔ 1984 توں مقتدرہ قومی زبان وچ اخبار اردو وچ ایڈیٹر تے شعبہ دارالتصنیف وچ کم کیتا۔ جون 1997 توں علامہ اقبال اوپن یونورسٹی وچ شعبہ پاکستانی زباناں دے چیئرمین سن۔ پنجابی دے حوالے نال تنقید تے تحقیق دیاں 13 کتاباں شائع ہو چکیاں نیں۔

ادبی جیون
اوناں دا ادبی جیون نواۓوقت چ کالم 'قلم برداشتہ' توں ٹریا۔ ایسے ناں نال 'خبریں' 'اذکاد' تے ہور اخباراں چ لکھدے رۓ۔ پجھلے 38 وریاں توں اوہ اسلام آباد چ ان گنت ادبی محفلاں تے سیمیناراں نوں کروایا۔ شاعر ہون دی حیثیت نال اوہ کئی واری امریکہ، برطانیا، ناروے فرانس دبئی قطر تے دوجے دیساں وچ گئے۔ پاکستان ٹیلیویژن تے پنجابی تے اردو دے ادبی پروگراماں دے کمپیر رہے۔ ڈھائی ورھے تک سخن رنگ دے ناں توں ہفتا وار سویر ویلے روشن پاکستان وچ پروگرام کیتا۔ اج کل اے ٹی وی تے 'لافٹر تھراپی آن لائن'دے ناں توں پروگرام کر رہے نیں۔ اخبارات وچ اوہناں دے کالم وی شائع ہُندے نیں۔ جنوری 2000 چ اوہناں نے اپنا اخبار دی کڈھیا جیہڑا فور کلر وچ سی۔ ایناں دی مزاحیہ شاعری آڈیو تے وڈیو وچ سانبھی جا چکی اے۔ ‎

اک قطعہ
کولیسٹرول دے ناں توں انج تراہندا اے
کسے طرحاں دے گھیو نوں ہتھ ناں لاندا اے
کردا اے پرہیز اوہ اجکل ایتھوں تک
آنڈا پانی دے وچ تل کے کھاندا اے

 پنجابی کتاباں
ہسدے وسدے
ککر تھلے دھپ
پرکھاں
پنجابی ادب دا ارتقا 1947-2003
اجو کی کہانی دیاں چھے کہانیاں

 پنجابی اردو کتاباں
خوش کلامیاں
خوش بیانیاں
بلھے شاہ منتخب اردو تراجم
کلام شاہ حسین معہ اردو ترجمہ 
دل دریا سمندروں ڈونگھے (کلام سلطان باہو معہ اردو ترجمہ)

 اردو کتاباں
پنجابی ڈراما
بیرونی ممالک میں اردو
پنجابی زبان و ادب کی مختصر تاریخ
قائداعظم پاکستانی زبانوں کے آئنہ میں 
پاکستانی زبانوں میں منتخب کلام اقبال کے منظوم تراجم

انگریزی
Pakistan in Urdu Literature

ایوارڈ
خوشحال خان خٹک ایوارڈ
جام درک ایوارڈ
رايٹرز گلڈ ایوارڈ‎
میاں محمد بخش ایوارڈ
کاروان ادب ایوارڈ
عالمی طنزومزاح ایوارڈ
بولان کلچرل ایوارڈ
ادیب ایوارڈ

باہرلے جوڑ
انٹرویو

گٹھ:پنجابی شخصیتاں
گٹھ:پنجابی لکھاری
گٹھ:پنجابی شاعر